#

Ми смо Београдско удружење учесника Омладинских радних акција, основано 24.септембра 2010.године, ради чувања, одржавања и неговања традиције добровољног омладинског рада.Поред традиције добровољног омладинског рада, наш задатак је чување сећања, обележија, и објеката изграђених добровољним омладинским радом.Осим тога, бавимо се прикупљањем и израдом документације за организовање и реализацију Омадинских радних акција.Посебну енергију и активност усмеравамо ка младима, ради подстицања младих у развоју еколошке свести, као и окупљања и ангажовања на радовима одржавања чистоће, озелењавања површина, и заштите животне средине.Сараћујемо са свим органима и организацијама Града и Републике, и са свим Јавним комуналним предузећима, као и са свим другим организацијама чија је активност блиска циљевима и задацима нашег удружења.Наше удружење своје задатке и циљеве остварује кроз иницирање и давање предлога локалним органима управе, владиним и и другима државним органима, као и међународним и невладиним организацијама, удружењима и организацијама које имају исту или сличну област деловања.Осим наведеног удружење учествује и организује културно забавне, спортско рекреативне програме и манифестације које пропагирају добровољан омладински рад и све праве, како личне тако и друштвене вредности. И наравно, за свој ангажман и учешће у нашим активностима, Београдско удружење учесника омладинских радних акција, додељује награде и признања, како појединцима, тако и свим другим организацијама и удружењима.
.

‌

Offline Website Builder